dh-unibe/image-text_koenigsfelden-charters-post-1500 huggingface dataset:
Ich, Michel von Lanndenberg, ✳ des edlenn, straͤngenn herren Abrechtens von Landenberg, ritters, ✳ elicher sun, ✳ bekenn und thün kundt offennlich mit disem brieff, ✳ das
ich ussz bevaͤlch mins herrens ✳ unnd innamen jumpfroͧw Annlins von Landenberg,
miner liebenn schwester, ✳ uff hùtt dato ✳ von dem frommen, ✳ fùrnaͤmēn unnd
wysenn ✳ Hannsen Bischoff, ✳ des ràts der statt Bernn, ✳ minem gùnstigen herrē,
als von waͤgenn miner gnaͤdigenn herrenn von Bernn ✳ oder iro gnàdenn gotzhusz Kùngsfeldenn ✳ zuͤ hannden gedanchter miner schwester ✳ um̄b ✳ unnd fùr iro
erkoufftenn pfruͤnd im gotzhusz Kùngsfeldenn ✳ bar ingenommēn unnd enpfangenn hab ✳ anderthalbhundert Rinischer guldin ꝫꝭ. harum̄b so zell ✳ unnd
sag ich, gedanchter von Lanndenberg, ✳ innamen mins herrenn ✳ unnd gebärers,
miner schwester, ✳ fùr sy ✳ unnd ire erbenn ✳ obbmeldt min herrenn iro
gnàdenn gotzhussz ✳ unnd anwalttenn, ✳ oder wer hierum̄b zequittieren ist, ✳ obbemeltter sum̄ guldinn, ✳ wie dann die der schuld brieff, ✳ darumb gsteltt gwäsenn,
anzoͤugtt hàtt ✳ ganntz quitt, ✳ unanspraͤchig, ✳ ledig ✳ unnd loussz, ✳ in crafft dis
brieffs, ✳ der des zü wàrem urkuͦnd ✳ durch miner bitt willenn, ✳ mit des
ersammēn, wysenn ✳ Nikolausenn Schmids, ✳ schulthessens zuͤ Brugg, ✳ eygnē,
uffgetrucktenn sigell, ✳ im ✳ unnd sinen erbenn àn schadenn, ✳ verwart, gebenn
ist ✳ zistag vor Thome apl̄i, anno domini xvc xxvjo.
fròw Anna vō Landenberg qùittierūg
der iɉ c g₎ halb ✳ und verschribūg
1526 , Dezember 18 .
F. Aargau
Dinst: vor Thomä 1526 .
✳